VANHA TESTAMENTTI AVAUTUU
DANIEL, Osa 1
Danielin kirja on sekoitus Raamatun parhaiten ja vähiten tunnettuja osia.
Kaikki tuntevat leijonien luolan.
Monet muistavat tulisen pätsin sekä Sadrakin, Meesakin ja Abednegon.
Monet tuntevat myös Belsassarin juhlan, -
josta tulee "kirjoitus seinällä" -ilmaus.
Sillä kuvataan tulevaa tuomiota.
Se on samalla sekä helppo- että vaikeatajuinen.
Danielin sanomasta osa on helppotajuista.
Osa taas on niin vaikeatajuista, että sen kanssa on painittu vuosia.
Yksi vaikea asia on Danielin 70 vuosiviikkoa.
Se on ollut otollista maaperää profeetanoppilaille.
Kirjassa on paljon sellaista, mikä on luonnollista ja helppotajuista.
Daniel esimerkiksi oli terve, kun hän kieltäytyi lihasta ja söi kasviksia.
Kasvisruokavalio on nykyäänkin suosittu.
On myös monia yliluonnollisia asioita, joita on vaikea hyväksyä.
Esimerkiksi kolme miestä heitettiin pätsiin.
Edes heidän hiuksensa eivät kärventyneet.
Uskosta osattomien on vaikea uskoa sitä.
Iso osa on tuttua: muualle siirretyt ihmiset kaukana kotoa.
Maailmassa on nykyäänkin paljon pakolaisia.
Danielin kirjassa on paljon vierasta, ja siitä juontuukin kysymys:
Onko Raamattu inhimillinen vai jumalallinen kirja?
Se on ihmisten kirjoittama kirja ihmisistä.
Siksi monet käsittelevät sitä kuin mitä tahansa kirjaa.
Raamattua ei voi käsitellä niin.
Raamattu on myös Jumalan kirjoittama kirja Jumalasta -
tai ainakin se on Jumalan innoittama.
Ihmiselle mahdottomat mutta Jumalalle mahdolliset asiat -
ovat tärkeitä niin monessa Raamatun kirjassa, että kysymys on väistämätön.
Vain Jumala pystyy tekemään ja sanomaan tiettyjä asioita.
Vain Jumala voi tehdä ihmeitä ja ohittaa luonnonlait.
Vain Jumala voi puuttua luonnollisiin prosesseihin -
tai syyn ja seurauksen lakiin, joka säätelee monia tapahtumia.
Vain Jumala voi tehdä ihmeitä ja merkkejä.
Tämä fraasi tulee esiin Danielin kirjassa.
Latinan ihme-sana tarkoittaa jotakin ihanaa ja ihmeellistä.
"Mirus" on jotakin, joka käy yli ymmärryksemme.
Se on jotakin ihmeellistä.
Toiseksi vain Jumala voi sanoa tiettyjä asioita.
Etenkin Jumala voi varmuudella sanoa asioita tulevaisuudesta.
Ihmisen puhe on vain arvailua ja spekulointia.
Danielin kirja kattaa Danielin elämästä 75 vuotta -
mutta historiasta 440 vuotta ja vieläpä tulevasta historiasta.
Saamme nähdä, että Danielin kirja kattaa historiasta ainakin 2 400 vuotta.
Hän näkee käsittämättömän tarkasti kaukaiseen tulevaisuuteen.
Se on hämmentänyt liberaaleja raamatuntutkijoita.
Ihmisten asenteet ihmeitä ja profetioita kohtaan ovat muuttuneet.
Ennen niiden ajateltiin todistavan Raamatun jumalallinen innoitus.
Kristinuskon puolustajat pitivät Raamatun ihmeitä ja profetioita -
todisteina Raamatun jumalallisesta alkuperästä.
Nykyään ihmeiden ja profetioiden ajatellaan haittaavan -
Raamatun todenperäisyyden todistamista.
Monet sanovat: "Uskon Raamattuun, jos ihmeet ja profetiat poistetaan."
Ne estävät ihmisiä uskomasta.
Se johtuu siitä, että elämme tieteen aikakaudella.
Miten tieteen aikakaudella suhtaudutaan ihmeisiin ja profetioihin?
Niitä pidetään fiktiona, myytteinä ja legendoina, ei faktana.
Ajatellaan, että niissä on totuuden siemen mutta että ne ovat taruja.
Niitä ei pidetä historiallisesti tosina.
Selitetään, että Danielin luolan leijonat oli juuri ruokittu -
tai että hän ei kelvannut ruoaksi, sillä hän oli pelkkää selkärankaa ja sisua.
Korostetaan siis kertomusten hengellistä ja moraalista arvoa.
Sanotaan, että voimme oppia Danielin luonteenlujuudesta.
Kertomuksia verrataan Aisopoksen eläinsatuihin tai Jörö-Jukkaan.
Raamatun ihmeitä verrataan opettavaisiin satuihin.
Profetioiden sanotaan olevaan jälkikäteen kirjoitettuja muistelmia.
Monet liberaalit raamatuntutkijat väittävät, -
että tulevaisuuden ennustukset on kirjoitettu jälkikäteen -
ja että ne on lisätty myöhemmin Danielin kirjaan.
Dan. 11:ssä on hämmästyttävä kertomus tapahtumasarjasta, -
joka toteutui vuosisatoja Danielin ajan jälkeen.
Jaan teille sekulaarin historiallisen tutkielman, -
jossa tapahtumia kuvaillaan.
Voitte lukea sen rinnakkain Dan. 11:n kanssa.
Dan. 11:ssä on 200 yksityiskohtaa, -
ja ne kaikki toteutuivat vuosisatoja myöhemmin.
Joko ne on lisätty sinne jälkikäteen -
tai sitten kirjoitus on Jumalan edeltä käsin inspiroimaa.
Monet, jotka kohtelevat ihmeitä ja profetioita humanistisella tavalla, -
haluavat silti omistaa Raamatun. En tiedä syytä.
Kunpa he olisivat rehellisiä ja heittäisivät sen pois kokonaan.
He haluavat pitää sen moraalisten ja hengellisten arvojen vuoksi.
He leikkaavat pois ihmeet ja pitävät moraaliset opetukset.
Halutaan elää kymmenen käskyn tai vuorisaarnan mukaan -
mutta unohdetaan ihmeet ja profetiat.
Monet hylkäävät Raamatun harhaan- johtavana ja merkityksettömänä.
He pitävät sen historiallisia tietoja virheellisinä.
Asenne on hyvin epäilevä.
Ihmiset eivät hyväksy ihmeitä ja profetioita, -
koska he eivät halua hyväksyä Jumalaa.
Jos he uskoisivat Raamatun yliluonnolliseen osuuteen, -
heidän täytyisi muuttaa elintapojaan.
Heidän täytyisi selvittää tilinsä Jumalan kanssa.
Ylösnousemuksen todisteet ovat hyvin vahvat, kuten kirjassani olen sanonut.
Mikä tahansa valamiehistö olisi täysin vakuuttunut, -
että tapahtumat ovat tosia.
Silminnäkijä- ja aihetodistukset ovat erittäin vahvat.
Todistukset ovat 200 kertaa vahvemmat kuin todistukset siitä, -
että Julius Caesar hyökkäsi Englantiin 55 eKr.
Silti kukaan ei kyseenalaista Julius Caesarin hyökkäystä.
Miksi? Jos Jeesus nousi kuolleista, heidän täytyy muuttaa elämänsä.
Hänen väitteidensä siitä, kuka Hän on, täytyy olla totta.
Julius Caesariin uskomisen ei tarvitse muuttaa mitään.
Usko Jeesukseen Kristukseen vaatii sisäistä muutosta.
Ihminen vastustaa luonnostaan Raamatun yliluonnollisuutta.
Kyse ei ole vain tiedeuskosta, -
jossa kaikki pitää pystyä todistamaan laboratoriossa.
Mukana on myös ihmisen taipumus torjua kaikki yliluonnollinen.
Danielin kirja voidaan jakaa kahteen osaan.
Ensimmäinen osa on ihmettä, toinen profetiaa. Siinäpä pulma!
Ihminen, joka ei usko yliluonnolliseen, -
on helisemässä Danielin kirjan kanssa.
Dan. 1―6 ovat helppotajuisia.
Niitä on helppo opettaa pyhäkoulussa. Osaammekin ne läpikotaisin.
Olemme kuulleet niitä pienestä pitäen.
Loppuosa on vaikeatajuinen. Sitä ei tunneta eikä ymmärretä kovin hyvin.
Tästä olisi pitänyt tehdä taulukko.
Verrataan Dan. 1―6:ta ja Dan 7―12:ta toisiinsa.
Dan. 1―6 on pääosin ihmeitä. Dan. 7―12 on pääosin profetioita.
Dan. 1―6 on kirjoitettu kolmannessa persoonassa.
Kirjan "hän" on Daniel.
Dan. 7―12 on kirjoitettu ensimmäisessä persoonassa: minä.
Alkuosa kertoo hänestä. Loppuosa on hänen kirjoittamansa.
Alkuosa kertoo, mitä tapahtui Danielin elinaikana.
Loppuosa kertoo siitä, mitä tapahtuu Danielin elämän jälkeen.
Osa on tapahtunut, osa ei.
Alkuosa on tätä hetkeä, jälkiosa tulevaisuutta.
Danielin kirjassa on siis kaksi osaa, joissa kummassakin on kuusi lukua.
Dan. 1 on heprean kielellä. Dan. 2―6 ovat aramean kielellä.
Aramea oli sen ajan yleiskieli.
Arameaa käytettiin tuon ajan maailmassa kaikkialla.
Dan. 7 on puolestaan arameaa ja Dan 8―12 hepreaa.
Se kertoo, kenelle teksti oli suunnattu.
Dan. 1 on hepreaa. Dan. 2―6 ovat arameaa.
Sitten Dan. 7 on arameaa ja Dan. 8―12 ovat hepreaa.
Voi päätellä, mitkä luvut oli suunnattu uskosta osattomille -
ja mitkä Jumalan kansalle.
On myös muita tapoja jakaa Danielin kirja.
Tarkastellaan historiallista taustaa.
Tarkastellaan tuota hieman myöhemmin.
Historiallisen taustan muodostaa "Babyloniin ja takaisin".
Koko Israelin kansaa ei viety kerralla pakkosiirtolaisuuteen.
He eivät tulleet takaisinkaan kaikki kerralla.
Raamatusta selviää, että heidät vietiin Babyloniin kolmessa erässä -
ja että he palasivat kolmessa erässä.
Kotiin palanneiden määrä oli pienempi kuin Babyloniin vietyjen määrä.
Babyloniin jäi juutalainen yhteisö aina miltei meidän päiviimme saakka.
Kaikki eivät suinkaan palanneet.
Tähteä Betlehemiin seuranneet viisaat miehet -
kuuluivat melko varmasti Babyloniin jääneeseen juutalaisyhteisöön.
He etsivät merkkiä juutalaisten kuninkaasta.
He eivät luultavasti olleet pakanoita, kuten joulukertomuksissa kuvataan.
He kuuluivat Babyloniin jääneeseen juutalaisyhteisöön.
Yhteisön johtohahmot oli viety pakkosiirtolaisuuteen 606 eKr.
Ensiksi vietiin siis avainhenkilöt, eritoten nuoret.
Heidän joukossaan olivat Daniel, Sadrak, Meesak ja Abednego.
Heidät oli valmennettu juutalaista kuningashuonetta varten.
He ovat Danielin kirjan sankareita.
Daniel lähti ensimmäisen erän mukana nuorten kanssa.
Toinen erä vietiin 597 eKr. Sen mukana lähti Hesekiel.
Hesekiel oli hieman Danielia nuorempi.
Loput vietiin 586 eKr. Silloin kaupunki ja temppeli tuhottiin.
Meillä on mielikuva, että koko kansa lähti ja palasi kerralla.
Se ei mennyt niin. Daniel vietiin ensimmäisten joukossa.
Hän ei koskaan palannut takaisin. Hän oli lähtiessään teini-ikäinen.
Danielin kirjan taustalla on lähtö Babyloniin ja paluu Babylonista.
Daniel jäi sinne ja kuoli siellä.
Hän olisi voinut palata minkä tahansa kolmen erän mukana.
Ensimmäinen erä palasi 536 eKr. Serubbaabelin johdolla.
Paluu onnistui, koska persialaiset valloittivat Babylonin 539 eKr.
Persian hallitsija Koores (Kyyros) salli paluun.
Ensimmäisessä aallossa palasi 50 000 juutalaista.
Hepreaksi se on "alija", "mennä ylös Jerusalemiin".
Sitä kutsutaan alijaksi yhä.
Ensimmäisen alijan teki 50 000 juutalaista.
Toinen paluuerä saapui Esran johdolla vuonna 458 eKr.
Temppeliä oli alettu rakentaa 516 eKr.
Se jäi puolitiehen pitkäksi ajaksi.
Viimeinen alija-aalto saapui Babylonista vuonna 445 tai 444 eKr. -
Nehemian johdolla.
Silloin kaupungin muurit rakennettiin jälleen ja kaupunkia vahvistettiin.
Tahdon huomauttaa, että Ester kuuluu Esran jälkeiseen kauteen.
Hän eli Susassa, Meedo-Persian pääkaupungissa.
Tutkimme häntä seuraavaksi.
Nyt keskitymme Danieliin, joka todisti kaikkea tätä.
Hänet vietiin ensimmäisessä erässä. Hän jäi sinne viimeisen erän jälkeen.
Hän oli monien toisiaan seuranneiden valloittajien suosiossa.
He tunnistivat Daavidin luonteenlaadun.
Uusi hallitsija piti Danielin virassaan, koska tämä oli hyvä tyyppi.
Hänen laatunsa paistaa läpi.
Tämä historiallisesta taustasta.
Babylonin tärkein hallitsija oli tietenkin Nebukadnessar.
Nabucco-ooppera on oiva kuvaus Babylonin tapahtumista.
Tutkitaan sitten Danielin elämää.
Siitä kerrotaan Dan. 1―6:ssa.
Dan. 1 kertoo Danielin matkasta pakkosiirtolaisuuteen 606―605 eKr. -
ja hänen valinnastaan Babylonin kuninkaalliseen hoviin.
Hän sai nimen babylonialaisen jumalan mukaan: Beltsassar.
Samoin kävi hänen kolmelle kumppanilleen. He eivät vastustaneet.
Oli sama, miksi heitä kutsuttiin. He pysyisivät uskollisina Jumalalle.
Ongelmia syntyi siitä, että heitä syötettiin pulskaan kuntoon.
Sitä pidettiin hyvänä asiana, kuten Tongassa nykyään.
Tongassa pulskuutta pidetään hyvinvoinnin merkkinä.
Heitä lihotettiin tärkeämpiä virkoja varten.
Daniel ja hänen kolme ystäväänsä eivät hyväksyneet sitä.
Heitä koulutettiin yliopistossa kaikkeen sikäläiseen viisauteen.
Kouluttaja sanoi, että hän menettäisi henkensä, jos he eivät lihoisi.
Daniel sanoi: "Syömme kymmenen päivää, mitä Jumala käskee syödä."
"Vertaa meitä sitten muihin opiskelijoihin."
"Ellemme ole kunnossa, siirrymme sinun ruokavalioosi."
Daniel alkoi pitää kiinni periaatteestaan pikkuasiassa, -
ruokavalion suhteen. Tämä Daniel saattoi myöhemmin kohdata leijonat.
Jos pysyt uskollisena pienessä asiassa, -
pysyt todennäköisesti uskollisena isossa asiassa.
Sanoin kerran: "En tiedä, olisiko minusta menemään leijonien eteen."
Eräs Jumalan pyhä sanoi: "Jos olet uskollinen vähässä," -
"Jumala antaa armonsa sitten, kun tulee iso koetus."
Luonne muovautuu pienissä päätöksissä.
Se auttaa pitämään pintansa sitten, kun edessä on isoja koetuksia.
Pikkuasioissa horjuvat eivät selviä suurista koetuksista.
Tällaisen opetuksen saa Danielista.
Daniel ja ystävät pärjäsivät opinnoissa kymmenen kertaa muita paremmin.
Kunpa jokainen kristitty yliopisto-opiskelija olisi sellainen.
Joskus heiltä kuluu liikaa aikaa kristillisissä opiskelijajärjestöissä.
Jos Jumalan tahto on se, että he opiskelevat, on parasta pärjätä hyvin.
Sellainen oli Daniel. Hänellä oli luonteenlujuutta.
Se oli elinikäinen perustus palvelu- työlle Jumalan kansan ulkopuolella.
Jotkut kutsuisivat hänen työtään sekulaariksi työksi.
Jumalalle kuuluvalla ihmisellä ei ole sellaista kuin sekulaari työ.
Jokainen työ on pyhitetty.
Dan. 2:sta alkaa varsin mystinen osa.
Siinä kuvataan uni hirviöstä.
Se on Dan. 1―6:n ainoa vaikeatajuinen kohta.
Alussa on apokalyptinen, näkyyn ja symboliikkaan liittyvä osa.
Nebukadnessar näkee unen ja haetuttaa kaikki viisaat miehensä.
Hän sanoo: "Selittäkää minulle uneni. Olen vain unohtanut koko unen."
"Katkaisen kaulanne, ellette selitä unta ja kerro, mitä unta näin."
Se on todellinen koetus.
Daniel ja hänen ystävänsä tulkitsivat unen ja kertoivat, mikä se oli.
He kertoivat, mitä unta hän oli nähnyt ja mitä se merkitsee.
Siinä tarvittiin Jumalan viisautta. Miten muuten voisi tietää toisen unen?
Jumala tietää kaiken.
Unessa oli hirviö, jättiläinen.
Materiaali huononee sitä mukaa, kun jättiläisessä siirrytään alaspäin.
Ensin oli kultaa, sitten hopeaa, rautaa ja savea.
Hahmon jalat oli savea tai saven ja raudan sekoitusta.
Unen selitys on se, että hahmon kultainen pää on Nebukadnessar.
Hahmosta muu osa on apokalyptinen näky tulevaisuuden valtakunnista, -
jotka ottavat Babylonin paikan.
Meedialaiset ja persialaiset Kooreksen ja Daarejaveksen johdolla löisivät sen.
Niin tapahtui. Ne eivät olleet yhtä mahtavia kuin Babylon.
Kukaan ei ole yltänyt Babylonin loistokkuuteen.
Heitä seuraisivat kreikkalaiset Aleksanteri Suuren johdolla.
Aleksanteri Suuri eteni aina Intiaan saakka.
Hän rakensi pääkaupunki Persepoliin meedialaisten ja persialaisten maalle.
Sen rauniot ovat yhä nähtävissä.
Kreikkalaisten paikalle tulisivat roomalaiset ― rautajalat.
Rooman armeija toi roomalaisen lain ja järjestyksen.
Sitä seurasi jalat, jotka olivat rautaa ja savea.
Tutkitaan hahmoa myöhemmin vielä tarkemmin.
Sitten hän näki kiven, joka on irrotettu vuoresta.
Se ei ollut erityisen muotoinen. Menen asioiden edelle Dan. 7:ään.
Uni ja sen selitys on ainoa vaikeatajuinen asia Dan. 1―6:ssa.
Jumala varoitti Nebukadnessaria, että Hän hallitsee valtakuntia.
Danielin kirja osoittaa, että Jumala nostaa valtakuntia ja tuhoaa niitä.
Valtakuntia tulee ja menee, mutta Jumala päättää, milloin niin tapahtuu.
Historia on Jumalan kertomus.
Jumala lupaa nostaa valtakuntia Nebukadnessarin jälkeen.
Ne eivät olisi yhtä loisteliaita ja mahtavia, mutta Jumala nostaa ne.
Jumala siis sanoo: "Minun on valtakunta, ei sinun."
Dan. 3:ssa on kuuluisa kertomus tulisesta pätsistä.
Ehkä juuri unen takia Nebukadnessar käski pystyttää 30-metrisen patsaan.
Sen piti olla kolme metriä leveä ja päällystetty kullalla.
Mesopotamia on tasaista alankoa silmänkantamattomiin.
Oli selvää, että 30-metrinen patsas hallitsisi maisemaa.
Hän määräsi, että kaikkien piti kumartaa patsasta, kun orkesteri soitti.
Siitä tuli tietynlainen valtionuskonto.
Se oli nopea tapa yhdistää valtakunta yhden uskonnon alle.
Sadrak, Meesak ja Abednego kieltäytyivät.
Missähän Daniel oli sillä hetkellä? Kolme ystävää kieltäytyivät.
Nebukadnessar ei huomannut sitä, mutta joku kanteli heistä.
Heidät heitettiin pätsiin, joka oli seitsemän kertaa tavallista kuumempi.
Ne, jotka lämmittivät pätsin ja heittivät heidät sinne, kärventyivät.
Nebukadnessar näki siellä neljä henkilöä.
Hän sanoi: "Yksi on jumalten pojan kaltainen."
Se on kirjaimellinen käännös. "Yksi on jumalten pojan kaltainen."
Tuli poltti köydet irti heistä mutta ei kärventänyt heidän hiuksiaan.
Sen voi uskoa, jos uskoo Jumalaan. Ellei usko, sitä on vaikea uskoa.
Antisemitismi alkoi yleistyä Babylonian valtakunnassa.
Se on ollut kirous kaikkialla siitä asti.
Dan. 4 on yllättäen suosikkilukuni Vanhassa testamentissa.
Se kertoo Nebukadnessarin hulluudesta.
Hän kutsuu sitä ihmeeksi ja merkiksi.
Sen kautta hän kääntyi uskomaan Israelin Jumalaan.
Nebukadnessar meni naimisiin kauniin prinsessan kanssa.
Tyttö oli Persian vuorilta nykyisen Teheranin seudulta.
Teherania ympäröivät vuoret ja metsät. Tyttö alkoi potea koti-ikävää.
Hän kaipasi vuoria, puita ja villieläimiä.
Kuningas kysyi, miksi hän itki. Tyttö kertoi, että hänellä oli koti-ikävä.
Kuningas kysyi, mitä hän kaipasi. Hän vastasi: "Vuoria, puita ja eläimiä."
Kuningas päätti hoitaa asian. Hän rakensi valtavan tiilivuoren.
Hän päällysti sen puilla ja muilla kasveilla.
Se oli maailman seitsemästä ihmeestä yksi. Turistit kävivät katsomassa sitä.
Vuorelle hän perusti eläintarhan, jossa oli villieläimiä häkeissä.
Sitten hän sanoi: "Nyt sinulla on vuori, metsä ja eläimiä. Älä enää itke."
Sellainen on kertomuksen inhimillinen tausta.
Eräänä päivänä kuningas oli mahtavan palatsinsa katolla.
Babylon oli valtava kaupunki. Sitä jatkui silmänkantamattomiin.
Tässä on kuninkaanpalatsi.
Tässä on pääsisäänkäynti.
Tässä Nebukadnessar ajaa vaunuissaan ja sotilaat marssivat.
Portti on kuuluisa Ištar-jumalattaren portti.
Näytän teille Ištarin portin. Se oli suurenmoinen.
Se oli sinisestä lasitetusta tiilestä. Tämä on portin rekonstruktio.
Se oli valtavan suuri.
Lasitetuissa tiilissä on hyvin erikoisia eläinhahmoja.
Uskon niiden olleen Danielin näkyjen takana, -
kuten näemme myöhemmin.
Tämä on kaari, jonka Saddam Hussein rakensi uudelleen.
Se on puolet alkuperäisen koosta. Tässä on tämän päivän ihmisiä.
Saddam Husseinin rakennuttaman kaaren korkeus on puolet tuosta.
Sellainen oli Babylon. Kuningas käveli palatsinsa katolla ja sanoi:
"Olen rakentanut Babylonin omalla voimallani omaksi kunniakseni."
"Minun on valtakunta ja voima ja kunnia."
Silloin hän näki unen suuresta puusta, joka ulottui taivaaseen -
ja jonka suojiin eläimet tulivat. Linnut rakensivat pesän sen oksille.
Puu kaadettiin ja sidottiin rautoihin. Sitten se alkoi jälleen kasvaa.
Daniel sanoi Nebukadnessarille: "Tuo puu olet sinä."
"Sinut ajetaan ihmisten luota seitsemäksi vuodeksi" -
"kunnes tunnustat, että Korkein antaa valtakunnat, kenelle tahtoo."
Nebukadnessar unohti koko jutun. Vuotta myöhemmin Jumala sanoi:
"Nebukadnessar, se, mitä sanoin, tapahtuu nyt."
Hän eli mielipuolena eläintarhassaan seitsemän vuotta. Hän söi ruohoa.
Hänen hiuksensa näyttivät kotkan höyheniltä ja kyntensä linnun kynsiltä.
Hän oli kuin Howard Hughes viimeisinä päivinään.
Lopuksi hän nosti katseensa ylös ja sanoi: "Jumala, Sinä olet Jumala."
Jumala asetti hänet ennalleen, ja teki hänestä entistä suuremman.
Sitten hän teki suuren virheen.
Hän pakotti kaikki kumartamaan Israelin Jumalaa.
Sillä tavalla ei saa aikaan palvontaa.
Siitä asti hän palvoi Israelin Jumalaa, joka oli tehnyt hänet hulluksi.
Hän sanoi: "Jumalan piti tehdä minut hulluksi ennen kuin tulin järkiini."
Tämä on upea kertomus mahtavasta Babylonista ja nuoresta Danielista.
Dan. 5 kuvaa Babylonin loppua.
Belsassar järjestää pidot.
Hän teki suuren virheen. Hän häpäisi pyhiä esineitä.
Muistatteko sen 3. Mooseksen kirjasta?
Hän päätti käyttää Jerusalemin temppelistä tuotuja astioita orgioissa.
He juopottelivat astioista, jotka oli tuotu Jerusalemin temppelistä.
Hän näki sormen kirjoittavan seinälle: "Mene, mene, tekel, ufarsin."
"Mitä se tarkoittaa?"
He säikähtivät kovasti nähdessään sormen kirjoittavan seinälle.
Daniel sanoi: "Se tarkoittaa: sinut on punnittu ja kevyeksi havaittu."
Samana yönä persialaiset tulivat Babyloniin.
Se tiesi Babylonin loppua.
Babylon oli sama kuin Baabel. Siellä rakennettiin Baabelin torni.
Siellä pystytettiin vaikuttavia rakennuksia, -
koska maa oli tasaista alankoa. Korkeat rakennukset olivat vaikuttavia.
Babylon nousee taas esiin Raamatun viimeisessä kirjassa.
Dan. 6 kertoo Danielista leijonien luolassa.
Nyt vain oli toinen kuningas ja valtakunta.
Kuningas oli Daarejaves, Dareios. Ongelmana oli jälleen antisemitismi.
Kuningas pakotti kansan palvomaan tiettyä jumalaa.
Muiden jumalien rukoileminen oli kielletty kuukauden ajan.
Kielto ei estänyt Danielia.
Hän tapasi rukoilla kohti Jerusalemia ikkuna auki.
Hän katsoi kauas kohti länttä, jossa Jumalan asuinsija oli ollut.
Kertomus on teille tuttu.
Hän sanoi enkelin sulkeneen leijonien kidan. Enkeli siihen tarvitaankin.
Hän pelastui jälleen, ja Daarejaveksen piti niellä sanansa.
Daniel jatkoi eteenpäin, olipa hallitsija kuka tahansa.
Kaikki tunnistivat Danielin laadun ja luonteenlujuuden.
Siksi hänelle haluttiin antaa vastuuta ja korkeita virkoja.
Hän on mainio esimerkki nuorille miehille.
Uskosta osattomat ja pakanat käyttivät häntä, -
koska he tunnistivat hänen luonteensa laadun ja lujuuden.
Nämä olivat Dan. 1―6:n teemoja. Pysähdymme tähän.
Tilaa Pawsonin opetussarjoja TV7-kaupasta:
www.tv7.fi/kauppa tai 0400 721 599
Suomennos: TV7